มิลอวัน ราเยวัตส์

มิลอวัน ราเยวัตส์ (; เกิด 2 มกราคม พ.ศ. 2497) เป็นอดีตหัวหน้าผู้ฝึกสอนทีมชาติไทย และอดีตหัวหน้าผู้ฝึกสอนทีมชาติกานาชุดที่ลงแข่งขันในรายการฟุตบอลโลก 2010 ที่ประเทศแอฟริกาใต้ และแอฟริกาคัพออฟเนชันส์ 2021 ที่ประเทศแคเมอรูน 

หลังจากที่เกียรติศักดิ์ เสนาเมือง หัวหน้าผู้ฝึกสอนทีมชาติไทยในขณะนั้นได้ประกาศลาออกจากตำแหน่ง สมาคมกีฬาฟุตบอลแห่งประเทศไทยได้เปิดรับสมัครหัวหน้าผู้ฝึกสอนทีมชาติไทยคนใหม่ โดยมีผู้ฝึกสอนชาวต่างชาติที่มีชื่อเสียงเข้ามายื่นประวัติสังเขปและแสดงวิสัยทัศน์กับทางสมาคม ราเยวัตส์ (ซึ่งขณะนั้นกำลังว่างงานหลังจากถูกปลดออกจากตำแหน่งหัวหน้าผู้ฝึกสอนทีมชาติแอลจีเรีย หลังจากคุมทีมได้เพียง 2 นัด) และตัวแทนได้เดินทางเข้ามายื่นประวัติสังเขปและแสดงวิสัยทัศน์ พร้อมกับเดินทางไปชมฟุตบอลไทยลีกหลายนัด

จนกระทั่งวันที่ 26 เมษายน พ.ศ. 2560 วิทยา เลาหกุล ประธานพัฒนาเทคนิค และพาทิศ ศุภะพงษ์ รองเลขาธิการและโฆษกสมาคมกีฬาฟุตบอล ได้แถลงข่าวยืนยันการแต่งตั้งราเยวัตส์เข้ามาเป็นหัวหน้าผู้ฝึกสอนฟุตบอลทีมชาติไทย โดยเข้ามาคุมทีมอย่างเป็นทางการในวันที่ 5 พฤษภาคม พ.ศ. 2560

มิลอวัน ราเยวัตส์ถูกปลดจากตำแหน่งหัวหน้าผู้ฝึกสอนทีมชาติไทยเมื่อวันอาทิตย์ที่ 6 มกราคม พ.ศ. 2562 หลังจากพาทีมชาติไทยพ่ายแพ้ทีมชาติอินเดียถึง 1–4 ในนัดแรกของการแข่งขันเอเชียนคัพ 2019 โดยมีศิริศักดิ์ ยอดญาติไทย รักษาการเป็นหัวหน้าผู้ฝึกสอนทีมชาติไทยชั่วคราว

หมวดหมู่:กองหลังฟุตบอล
หมวดหมู่:นักฟุตบอลชาวเซอร์เบีย
หมวดหมู่:นักฟุตบอลเรดสตาร์เบลเกรด
หมวดหมู่:ผู้เล่นสโมสรฟุตบอลวอยวอดีนา
หมวดหมู่:ผู้จัดการทีมฟุตบอลชาวเซอร์เบีย
หมวดหมู่:ผู้จัดการทีมฟุตบอลทีมชาติกานา
หมวดหมู่:ผู้จัดการทีมฟุตบอลทีมชาติกาตาร์
หมวดหมู่:ผู้จัดการทีมฟุตบอลทีมชาติแอลจีเรีย
หมวดหมู่:ผู้จัดการทีมฟุตบอลทีมชาติไทย
หมวดหมู่:ผู้จัดการทีมฟุตบอลในเอเชียนคัพ 2019
หมวดหมู่:ผู้จัดการทีมฟุตบอลในฟุตบอลโลก 2010
หมวดหมู่:ผู้จัดการทีมฟุตบอลในแอฟริกาคัพออฟเนชันส์ 2021